5. Februar 2020

I medfør af § 37, stk. 1 i Forretningsorden for Inatsisartut fremsætter jeg hermed følgende spørgsmål til Naalakkersuisut:

**Spørgsmål til Naalakkersuisut:**

1. **Hvilken effekt har det haft da man sidst forøgede antallet af toldere til tre (to i Ilulissat og en i Kangerlussuaq)?**
2. **Bliver der taget større mængder ulovligt indsmuglet euforiserende stoffer som følge af forøgelsen af antallet af toldere?**
3. **Hvilke planer har Naalakkersuisut for at bekæmpe den ulovlige indsmugling af euforiserende stoffer?**
4. **Vil man sætte flere toldere ind?**

* **Hvis ja, hvornår og hvor vil man ansætte tolderne?**

1. **Vil Naalaakkersuisut afsætte flere økonomiske midler til bekæmpelse af ulovligt indsmuglede euforiserende stoffer?**
2. **Har Naalakkersuisut intensiveret deres bekæmpelse af ulovligt indsmuglede euforiserende stoffer i samarbejde med Justitsministeriet?**

* **Hvordan og hvornår?**

1. **Hvor mange ansatte i politiet arbejder med bekæmpelse af ulovligt indsmuglede euforiserende stoffer?**

(Medlem af Inatsisartut, Erik Jensen, Siumut)

**Begrundelse:**

Man kan vel ikke blive beskyldt for at lyve hvis man påstår, at vort lands største problem er det alt for store forbrug af euforiserende stoffer. Vi må derfor stå sammen hvis dette onde skal bekæmpes.

Mange familier og ikke mindst mange børn og unge er ramt og ødelægges af skadesvirkningerne af disse stoffer, derfor må vi have vendt kajakken – i fællesskab.

Det fremgår af Politiets Årsberetning for 2018 (årsberetningen for 2019 er endnu ikke udkommet), at man på landsplan har beslaglagt 59.6 kg hash.

I den forbindelse lægger man straks mærke til, at konfiskationen af hash i visse byer består af ganske forsvindende små mængder hvilket er til trods for, at borgerne de pågældende steder selv kan se, at hashproblemet er stort i deres by.

Som eksempel herpå kan nævnes, at man i Maniitsoq kun har beslaglagt 41,10 gram, 623 gram i Nanortalik, 96,29 gram i Qeqertarsuaq, 1,50 gram i Qasigiannguit.

Jeg mener på den baggrund, at det i sig selv viser, at indsatsen i bekæmpelsen af ulovligt indførte euforiserende stoffer bør intensiveres.

På denne baggrund er det derfor passende at få oplyst fra Naalakkersuisut hvilke tiltag der aktuelt forefindes og hvilke fremadrettede planer der måtte være.

Det er mit ønske, at mit spørgsmål bliver besvaret indenfor 10 på hinanden følgende dage.